b'\n_START_ARTICLE_\nTejn M\xc3\xb8lle\n_START_PARAGRAPH_\nTejn M\xc3\xb8lle eller Melsted Stubm\xc3\xb8lle er en stubm\xc3\xb8lle i Melsted 1 km syd for Gudhjem p\xc3\xa5 den danske \xc3\xb8 Bornholm i Nordeuropa.\n_START_SECTION_\nHistorie\n_START_PARAGRAPH_\nM\xc3\xb8llen blev opf\xc3\xb8rt i 1830 i \xc3\x85rsballe\xc2\xa0og taget i brug samme \xc3\xa5r\xc2\xa0og omkring 1850 flyttet til Tejn p\xc3\xa5 vestkysten af Bornholm. Selv om den stod p\xc3\xa5 toppen af en klippe, fangede m\xc3\xb8llen for lidt vind. Den blev derfor i 1882 forh\xc3\xb8jet og sat p\xc3\xa5 en stub. Ejeren, Peter Mikkelsen, gav den under flytningen nye vinger, der kunne justeres\xc2\xa0. I mods\xc3\xa6tning til mange andre stubm\xc3\xb8ller drejer vingerne - set fra forsiden - med uret.\xc2\xa0Mikkelsen gjorde m\xc3\xb8llen st\xc3\xb8rre b\xc3\xa5de i h\xc3\xb8jde og dybde. M\xc3\xb8llen gik i arv til hans s\xc3\xb8n og var i drift til 1941._NEWLINE_For at bevare den blev den erhvervet af Foreningen Bornholm. I 1959 blev den fredet. I \xc3\xa5r 2000 kunne den ikke l\xc3\xa6ngere fungere p\xc3\xa5 grund af n\xc3\xa6rliggende h\xc3\xb8je tr\xc3\xa6er og bygninger. I 2006 blev det derfor besluttet at flytte den til Bornholms Landbrugsmuseum\xc2\xa0i Melsted lige syd for Gudhjem. I 2009 blev den \xc3\xa5bnet for offentligheden. M\xc3\xb8llen st\xc3\xa5r p\xc3\xa5 et h\xc3\xb8jt punkt og er synlig fra vejen og er nu helt fri for store objekter, der kan fange dens vind.\n_START_SECTION_\nNuv\xc3\xa6rende brug\n_START_PARAGRAPH_\nM\xc3\xb8llen bruges til at male fodermajs til dyrene p\xc3\xa5 Melstedg\xc3\xa5rd landbrugsmuseum. Der er en udstilling om m\xc3\xb8ller p\xc3\xa5 Bornholm og en demonstration af brugen af en m\xc3\xb8lle.'